**Noteikumu projekta**

**„Grozījumi Ministru kabineta 2016.gada 15.jūlija noteikumos Nr.483 „Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir izdarīt grozījumus Ministru kabineta 2016.gada 15.jūlija noteikumos Nr.483 „Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” nosakot sasniedzamās starpposma iznākumu rādītāju un finanšu rādītāju vērtības uz 2018.gada 31.decembri, kā arī mainīt vienkāršoto izmaksu piemērošanas nosacījumus un kārtību.Veicot grozījumus tiesību akta projektā tiks iestrādātas izmaiņas starpposma rādītājos pēc Darbības programmas „Izaugsme un nodarbinātība” grozījumiem, kas tika izdarīti ar Ministru kabineta 2018.gada 26.februāra rīkojumu Nr.69 „Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā "Izaugsme un nodarbinātība"” un 2018.gada 5.jūlijā saskaņoti ar Eiropas Komisiju un mainīti atbalstāmo darbību īstenošanas nosacījumi. Tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts „Grozījumi Ministru kabineta 2016. gada 15. jūlija noteikumos Nr. 483 „Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas, Centrālās finanšu un līgumu aģentūras un Latvijas Darba devēju konfederācijas iniciatīvas, pamatojoties uz Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu un grozījumiem Darbības programmas „Izaugsme un nodarbinātība” , kas izdarīti ar Ministru kabineta 2018.gada 26.februāra rīkojumu Nr.69 „Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā "Izaugsme un nodarbinātība"”, kā arī 2018.gada 5.jūlijā saskaņoti ar Eiropas Komisiju  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 15. jūlija noteikumi Nr. 483 „Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” (turpmāk – noteikumi Nr. 483) nosaka kārtību, kādā tiks īstenots 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” (turpmāk – 8.5.1. SAM) projekts, tai skaitā nosakot sasniedzamās starpposma iznākumu rādītāju un finanšu rādītāju vērtības uz 2018.gada 31.decembri, kā arī vienkāršoto izmaksu piemērošanas nosacījumus un kārtību. Attiecībā uz nepieciešamajiem grozījumiem noteikumos Nr. 483 noteiktajās sasniedzamajās iznākumu rādītāju un finanšu rādītāju vērtībās uz 2018.gada 31.decembri, norādām, ka 2018.gada 26.februārī Ministru kabinetā ar rīkojumu Nr.69 tika apstiprināti grozījumi Darbības programmā „Izaugsme un nodarbinātība” (turpmāk – DP grozījumi), kas 2018.gada 5.jūlijā tika saskaņoti ar Eiropas Komisiju. Minētie DP grozījumi noteica arī izmaiņas 8.5.1. SAM iznākumu rādītāju un finanšu starpposma vērtībās uz 2018.gadu. DP grozījumi paredz iznākuma rādītāja „Audzēkņu skaits, kas iesaistīti darba vidē balstītās mācībās ESF atbalsta ietvaros” (i.8.5.1.a) starpposma vērtības uz 2018.gadu samazinājumu par 504 audzēkņiem, nosakot iznākuma rādītāja „Audzēkņu skaits, kas iesaistīti darba vidē balstītās mācībās ESF atbalsta ietvaros” (i.8.5.1.a) starpposma vērtības uz 2018.gadu – 756 audzēkņi, kas iesaistīti darba vidē balstītās mācībās ESF atbalsta ietvaros. Tāpat DP grozījumos veikta 8. PV snieguma ietvara finanšu rādītāja “(F15) Finanšu rādītājs 8.PV (ESF)” starpposma vērtības samazināšana triju Izglītības un zinātnes ministrijas pārziņā esošo SAM ietvaros par kopēju summu 16 986 136 *euro* apmērā, tostarp 8.5.1. SAM samazinot 2018. gada starpposma finansējumu par 3 471 637 *euro,* 8.3.3. SAM – 3 993 793 *euro*, 8.4.1. SAM – 9 520 706 *euro*. Ievērojot minēto samazināts 8.5.1. SAM finanšu rādītāja - līdz 2018. gada 31. decembrim sertificēti izdevumi no 6 581 145 *euro* apmēra uz 3 109 508 *euro* apmēru.Papildus DP grozījumi paredz tehniskus precizējumus 8.5.1. SAM, svītrojot no iznākuma un rezultāta rādītāja aprakstiem atsauces uz māceklību.Attiecībā uz nepieciešamajiem grozījumiem noteikumos Nr. 483 noteiktajā vienkāršoto izmaksu piemērošanas nosacījumos un kārtībā norādām, ka:Noteikumu Nr. 483 27.9.1.1. apakšpunktā minētās izmaksas darba vidē balstītu mācību īstenošanai – apdrošināšanas izmaksas pret nelaimes gadījumiem, civiltiesiskās apdrošināšanas izmaksas, to individuālo aizsardzības līdzekļu izmaksas, kuri paredzēti normatīvajos aktos par darba aizsardzības prasībām, lietojot individuālos līdzekļus, uzsākot darbu, vakcinācijas izmaksas, ja nepieciešams, un normatīvajos aktos par obligātajām veselības pārbaudēm paredzēto veselības pārbaužu izmaksas, nepārsniedzot kopējo izmaksu apmēru 225 *euro* uz vienu projektā iesaistīto izglītojamo mācību gadā, un 27.10.1.1. apakšpunktā minētās izmaksas mācību prakšu un praktisko mācību īstenošanai – apdrošināšanas izmaksas pret nelaimes gadījumiem, civiltiesiskās apdrošināšanas izmaksas, normatīvajos aktos par darba aizsardzības prasībām, lietojot individuālos līdzekļus, paredzēto individuālo aizsardzības līdzekļu izmaksas, uzsākot darbu, vakcinācijas izmaksas, ja nepieciešams, un normatīvajos aktos par obligātajām veselības pārbaudēm paredzēto veselības pārbaužu izmaksas, nepārsniedzot kopējo izmaksu apmēru 225 *euro* uz vienu projektā iesaistīto izglītojamo mācību gadā, paredzētas kā fiksētās izmaksas. Saskaņā ar Latvijas Darba devēju konfederācijas sniegto informāciju, minētais fiksēto izmaksu nosacījums būtiski kavē projekta ieviešanu un pat ierobežo uzņēmumu un profesionālās izglītības iestāžu iespējas un interesi attiecībā uz noteikumu Nr. 483 27.9.1.1. un 27.10.1.1. apakšpunktā paredzēto izmaksu iekļaušanu projekta īstenošanas izmaksās un attiecināšanu no projekta līdzekļiem. Vienas vienības izmaksu metodikas ieviešana augstāk minēto izdevumu segšanai būtiski atvieglotu projektā iesaistīto uzņēmumu un profesionālās izglītības iestāžu darbību, mazinot to administratīvo slogu projekta darbību īstenošanas procesā un veicinātu projekta darbībām paredzētā finansējuma apguviNoteikumu projekts izstrādāts ar mērķi atvieglot projekta īstenošanas noteikumus un mazināt administratīvo slogu, kas saistīts ar izdevumu pamatojošās dokumentācijas uzkrāšanu un uzglabāšanu, uzņēmumiem un profesionālās izglītības iestādēm, kas iesaistītas projektā, kā arī Latvijas Darba devēju konfederācijas un Centrālās finanšu un līgumu aģentūras darbības, kas saistītas uzņēmumu un profesionālo izglītības iestāžu iesniegto izdevumu pamatojošās dokumentācijas pārbaudēm. Ar noteikumu projektu noteikumu Nr. 483 27.9.1.1. un 27.10.1.1. apakšpunkta redakcija papildināta ar nosacījumu par vienas vienības izmaksu metodikas izstrādāšanu un saskaņošanu ar vadošo iestādi. Pēc vienas vienības izmaksu metodikas spēkā stāšanās augstāk minēto izdevumu segšanai attiecīgi tiks piemērota izstrādātā metodika.Atbilstoši noteikumu Nr. 483 12.punktā noteiktajiem iznākumu rādītājiem projektā kopumā ir jāiesaista 3 150 audzēkņi darba vidē balstītās mācībās un 11 025 audzēkņi mācību praksēs uzņēmumā, kopumā paredzot 25 671 iesaistes reizi mācību praksēs uzņēmumā. Kopējais projektā paredzētais finansējums noteikumu Nr. 483 27.9.1.1. un 27.10.1.1. apakšpunktos noteikto fiksēto izmaksu segšanai sastāda – 6 420 494 *euro*.Saskaņā ar Latvijas Darba devēju konfederācijas sniegto projekta operatīvo informāciju uz 2018.gada 3.septembri darba vidē balstītās mācībās un mācību praksēs uzņēmumos ir bijuši iesaistīti atbilstoši 912 un 3 767 audzēkņi.Šobrīd atbilstoši Kohēzijas politikas fondu vadības informācijas sistēmā 2014.-2020.gadam (turpmāk – KP VIS) pieejamajai informācijai iesniegto izdevumu kopsumma izmaksu pozīcijā fiksētās izmaksas sastāda 5 584,04 un 28 558,38 *euro*, kas kopsummā veido 34 142,42 *euro* un pozīcijā fiksēto izmaksu segšanai veido atlikumu 6 386 351,08 *euro*.Ņemot vērā, ka projektā, lai sasniegtu notiektos iznākumu rādītājus līdz 2023.gadam DVB mācībās jāiesaista 2 238 audzēkņi, bet mācību praksēs uzņēmumos vēl 7 258 audzēkņi paredzot kopsummā vēl vismaz 16 900 reizes. Tādējādi fiksēto izmaksu segšana būtu nepieciešama vēl vismaz 19 138 reizes, kas vidēji uz vienu audzēkni veido 334 *euro* fiksēto izmaksu segšanai.Ņemot vērā, ka izstrādātā vienkāršoto izmaksu piemērošanas nosacījumu un kārtība, paredz katrai profesionālai kvalifikācijai noteiktu fiksēto izmaksu apjomu, kas daļai profesionālo kvalifikāciju pārsniedz augstāk aprēķinātās vidējās izmaksas fiksēto izmaksu segšanai, bet daļai profesionālo kvalifikāciju nesasniedz vidējo izmaksu apjomu fiksēto izmaksu segšanai, finansējuma saņēmējam Latvijas Darba devēju konfederācijai būs jāseko līdz, lai kopējais vidējais izmaksu apjoms uz vienu audzēkni projektā nepārsniegtu 334 *euro* noteikumos Nr.483 27.9.1.1. un 27.10.1.1. apakšpunktos minēto fiksēto izmaksu segšanai neietekmētu projektā plānoto iznākumu rādītāju sasniegšanu.Noteikumu projekts neietekmē projekta īstenošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Centrālā finanšu un līgumu aģentūra un Latvijas Darba devēju konfederācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, kuras īsteno profesionālās vidējās izglītības programmas un arodizglītības programmas, fiziskas personas, kuras reģistrētas kā saimnieciskās darbības veicēji, kā arī individuālie uzņēmumi, tai skaitā zemnieku vai zvejnieku saimniecības, un citi saimnieciskās darbības veicēji, Latvijas Darba devēju konfederācija. |
| 2. | Tiesiskā regulējuma ietekme uz tautsaimniecību un administratīvo slogu |  Pamatojoties uz tiesisko regulējumu, tiks atviegloti projekta īstenošanas noteikumi un mazināts administratīvais slogs, kas saistīts ar izdevumu pamatojošās dokumentācijas uzkrāšanu un uzglabāšanu, uzņēmumiem un profesionālās izglītības iestādēm, kas iesaistītas projektā, kā arī Latvijas Darba devēju konfederācijai un Centrālajai finanšu un līgumu aģentūrai, kas veic izdevumu pamatojošās dokumentācijas pārbaudes, kas kopumā pozitīvi ietekmēs profesionālās izglītības sasaisti ar atbilstošām nozarēm, veicinot uzņēmēju iesaisti darba vidē balstītu mācību un prakšu nodrošināšanas īstenošanā.Tiesiskais regulējums atstāj pozitīvu ietekmi uz uzņēmējdarbības vidi – samazinot administratīvo slogu, kas saistīts ar 8.5.1. SAM projekta izdevumus pamatojošās dokumentācijas uzkrāšanu un uzglabāšanu.Sabiedrības grupām un institūcijām projekta noteikumu tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts paredz atvieglot 8.5.1. SAM projektā iesaistītām pusēm izdevumus pamatojošās dokumentācijas apriti, aizstājot faktisko izdevumu pamatojošo dokumentāciju ar vienas vienības izmaksu metodiku. 8.5.1. SAM projekta sadarbības partneru (uzņēmumu /izglītības iestāžu) izmaksu ietaupījums par noteikumu projekta 27.9.1.1. un 27.10.1.1. apakšpunktā punktā noteiktās izdevumu pamatojošās dokumentācijas sagatavošanu = (uzņēmēja / izglītības iestādes darbaspēka atlīdzības vidējā likme \* laiks, kas nepieciešamas darbiniekam, lai nodrošinātu izdevumus pamatojošās dokumentācijas sagatavošanu un uzglabāšanu) \* izdevumus pamatojošās dokumentācijas sagatavošanas un uzglabāšanas biežums gadā: (8,10\*4)\*4=129,60 *euro*.Atbilstoši Latvijas darba devēju konfederācijas sniegtajai informācijai 8.5.1. SAM projekta īstenošanā ir iesaistītas 34 izglītības iestādes un 1 400 uzņēmēji, kas ir juridiskās personas uz kurām potenciāli attiecas noteikumu projektā paredzētās izmaiņas. Ņemot vērā minēto noteikumu projekta kopējais izmaksu ietaupījums par noteikumu projekta 27.9.1.1. un 27.10.1.1. apakšpunktā punktā noteiktās izdevumu pamatojošās dokumentācijas sagatavošanu = (juridiskās personas uz kurām potenciāli attiecas noteikumu projektā paredzētās izmaiņas) \* (ar izmaksām, kas rodas vienai personai) = 1 434 \* 129,60 *euro* = 185 846,40 *euro*. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv (sadaļā Normatīvie akti / Normatīvo aktu projekti). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, 2018.gada 12.septembrī ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: pasts@izm.gov.lv vai sniedzot viedokli klātienē. |
| 3. | Sabiedrības līdzdalības rezultāti | Nav saņemti sabiedrības pārstāvju priekšlikumi par izstrādāto noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Latvijas Darba devēju konfederācija, profesionālās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiek paplašinātas vai sašaurinātas esošo institūciju funkcijas, kā arī nav paredzēta jaunu institūciju veidošana, esošu institūciju likvidācija vai reorganizācija.Projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

Nauris Grīnbergs

67047883 Nauris.Grinbergs@izm.gov.lv

Ulrika Auniņa

67047882 Ulrika.Aunina@izm.gov.lv